**ELŐTERJESZTÉS**

**Körmend Város Önkormányzata Képviselő-testületének 2023. július 26-i rendkívüli ülésére**

**Tárgy:** a Képviselő-testület Szervezeti és Működési Szabályzatának módosítása

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény előírásainak megfelelően a Képviselő-testület az alakuló ülésén elfogadta szervezeti és működési szabályzatát, új rendeletet alkotott e tárgyban. A Szervezeti és Működési Szabályzatban került meghatározásra a Képviselő-testület bizottsági struktúrája, melynek kiegészítését javaslom.

Javaslom, hogy kerüljön felállításra egy új, ideiglenes bizottság 2023. december 31. napjáig, melynek feladata a városban ideiglenesen kialakult egészségügyi válsághelyzet kezelése, a problémák feltárása, megoldási javaslatok kidolgozása lenne. Az ideiglenes bizottság 2023. december 31-ig működne.

Körmenden 5 háziorvosi, 3 házi gyermekorvosi és 4 fogorvosi körzet került kialakításra, melyek közül jelenleg 2 háziorvosi, 1 házi gyermekorvosi és 2 fogorvosi körzet betöltetlen, melyek ellátásának megoldása az Önkormányzat kötelezettsége. A betöltetlen körzetekben – egy fogorvosi körzetet leszámítva – a helyettesítés megoldott. A III. számú felnőtt háziorvosi körzetben azonban hiába rendelkezik az Önkormányzat szerződéssel a helyettesítésre vonatkozóan – a helyettesítést ellátó doktornő betegsége miatt – a betegek ellátása hosszú távon mégsem megoldott, egy-egy napra, illetve hétre sikerül megoldást találni leginkább csak a sürgős esetek ellátására. A helyzet megoldása érdekében felvettük a kapcsolatot az Országos Kórházi Főigazgatósággal, a Körmendi Járási Hivatal Népegészségügyi Osztályával, valamint a környékbeli házi orvosokkal, továbbá a korábban helyettesítő doktornővel is. Jelenleg augusztus hónapra meg tudtuk oldani a helyettesítést, a további hónapokra még nem.

A fentiekre tekintettel javaslom egy egészségüggyel foglalkozó ideiglenes bizottság felállítását, melyhez a Szervezeti és Működési Szabályzatról szóló rendelet módosítása szükséges.

A bizottság létszáma 5 fő lenne, erre vonatkozó személyi javaslatokat a Képviselő-testület ülésén szóban teszem meg.

1. Ügyrend módosítás

Az SZMSZ mellékletét képezi a Hivatal ügyrendje is, ennek is a módosítását kezdeményezem az alábbiak szerint:

A Polgármesteri Kabinetiroda megszüntetését kezdeményezem, és eme iroda feladatait a jövőben az Aljegyző által vezetett Közszolgálati Iroda látná el.

Az Ügyrend így az alábbiak szerint módosulna:

**3.1**. Az Önkormányzati Hivatal belső szervezeti egységei az osztályok és az osztályokon belül az irodák. ~~A Polgármesteri Kabinet osztálynak minősül.~~

**3.5)** Az Önkormányzati Hivatal belső szervezetei egységei a következők:

1. Közszolgálati Osztály
2. Pénzügyi Osztály
3. Városfejlesztési és –üzemeltetési Osztály
4. ~~Polgármesteri Kabinet~~
5. Csákánydoroszlói Kirendeltség

**3.9)** Az Önkormányzati Hivatal engedélyezett létszáma 46 fő, melyből 39 fő köztisztviselő és 7 fő munkavállaló.

A létszám belső szervezeti egységek közötti megoszlása a következő:

|  |  |
| --- | --- |
| Jegyző | 1 fő |
| Aljegyző | 1 fő |
| Közszolgálati Osztály | 18 fő |
| Pénzügyi Osztály | 11 fő |
| Városfejlesztési és –üzemeltetési Osztály | 11 fő |
| ~~Polgármesteri Kabinet~~ | ~~6 fő~~ |
| Csákánydoroszlói Kirendeltség | 4 fő |

**4.14) ~~A Polgármesteri Kabinet feladatai:~~**

1. ~~a polgármester, az alpolgármester és a bizottságok munkájának segítése, programok, fogadóórák szervezése;~~
2. ~~kapcsolattartás a térség országgyűlési képviselőjével;~~
3. ~~kapcsolattartás helyi civil szervezetekkel, intézményekkel, sajtóval;~~
4. ~~az önkormányzattal kapcsolatos sajtóanyagok készítése, sajtóban megjelent cikkek figyelése, elemzése;~~
5. ~~nemzetközi kapcsolatokkal összefüggő éves feladatok előkészítése és végrehajtásuk biztosítása;~~
6. ~~a kultúra, sport és ifjúsági ügyekkel kapcsolatos önkormányzati feladatok ellátásában való közreműködés;~~
7. ~~a nemzeti és városi ünnepek megszervezésében való közreműködés, protokollvendégek meghívása a rendezvényekre;~~
8. ~~a turizmussal, idegenforgalommal és marketinggel kapcsolatos önkormányzati feladatok ellátásának koordinálása;~~
9. ~~önkormányzati ösztöndíjak, kulturális és sporttámogatások, valamint a polgármesteri támogatások ügyintézése (pályázat kiírása, nyilvántartás, elszámolás, stb.);~~
10. ~~polgármesteri, képviselői vagyonnyilatkozatokkal kapcsolatos feladatok;~~
11. ~~Körmend város címer- és névhasználatának engedélyezési eljárásával kapcsolatos feladatok;~~
12. ~~a Kulturális, Sport és Ifjúsági Ügyek Bizottságának üléseiről jegyzőkönyv készítése;~~
13. ~~titkársági feladatok;~~
14. ~~nyomdai és reprezentációs feladatok;~~
15. ~~gépjárművezetés.~~

A Szabályzat 1. melléklete szerinti hivatali ábra is módosulna a határozati javaslat I alapján. A Szabályzat 2. melléklete is módosulna a határozati javaslat I alapján.

**Kérem a Képviselő-testületet, hogy döntsön a Szervezeti és Működési Szabályzatról szóló rendelet, és annak mellékletét képező ügyrend módosításáról, továbbá a rendelet elfogadását követően válassza meg az ideiglenes bizottság tagjait határozattal.**

**Előzetes hatásvizsgálat:**

Társadalmi hatás: A módosításra kerülő rendelet társadalmi hatása jelentős, hiszen a rendelet a lakosság által választott Képviselő-testület szervezeti és működési szabályait állapítja meg, amely szabályok mentén biztosítottak az Önkormányzat működésének demokratikus feltételei. E módosító rendelet a bizottsági struktúrát egészíti ki, melytől az egészségügyi ellátás problémáinak feltárása várható, ezáltal a lakosság széles körét érinti.

Gazdasági hatás: a rendelet megalkotásának gazdasági hatása nincsen.

Költségvetési hatás: a rendelet megalkotásának költségvetési hatása nem jelentős, a bizottsági tagok az SZMSZ alapján jogosultak díjazásra.

Környezeti és egészségi hatás: a rendelet megalkotásának nincs környezeti és egészségi hatása.

Adminisztratív terheket befolyásoló hatás: a rendelet megalkotásának nincs adminisztratív terheket befolyásoló hatása.

A jogszabály megalkotásának szükségessége, a jogalkotás elmaradásának várható következményei, és a jogszabály alkalmazásához szükséges személyi, szervezeti, tárgyi és pénzügyi feltételek: A rendelet módosítását az egészségügyi ellátásban kialakult problémák kezelésének egyszerűbbé, gyorsabbá tétele indokolja. A jogszabály alkalmazása személyi, szervezeti, tárgyi és pénzügyi feltételeket nem kíván.

Körmend, 2023. július 24.

 **Bebes István**

 **polgármester**

**Körmend Város Önkormányzata Képviselő-testülete ……/2023. (VII. ...) önkormányzati rendelete**

**a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelet módosításáról**

Körmend Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1.§** Körmend Város Önkormányzata Képviselő-testületének a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelete (továbbiakban Rendelet) 32.§-a a következő (4a) bekezdéssel egészül ki:

*(4a) A Képviselő-testület az egészségügyi alapellátásban fennálló ideiglenes problémák kivizsgálására, megoldási javaslat készítésére, a betöltetlen körzetekben az ellátás – tartós helyettesítéssel vagy a körzet betöltésével történő – biztosításának megszervezésére „Egészségügyi veszélyhelyzettel kapcsolatos ügyek bizottsága” elnevezéssel ideiglenes bizottságot hoz létre 5 taggal, melyből 4 tag képviselő. Az ideiglenes bizottság 2023. december 31-ig működik. Az ideiglenes bizottság működésére az állandó bizottságokra vonatkozó szabályok az irányadók..*

*2.§ A* Rendelet 33.§ (2) bekezdése kiegészül az alábbi 5. ponttal:

***Egészségügyi veszélyhelyzettel kapcsolatos ügyek bizottsága***

5.1. Felméri a városban lévő háziorvosi, házi gyermekorvosi, fogorvosi körzeteket, a körzetek ellátásának helyzetét,

5.2. felméri az esetleges veszélyhelyzeteket az egészségügyi körzeteket érintően, ide értve az orvos- és egészségügyi személyzethiányt, a körzet ideiglenes vagy tartós betöltetlenségéből adódó veszélyt,

5.3. intézkedéseket javasol az egészségügyi veszélyhelyzet elhárítására, a lakosság tájékoztatására,

5.4. felveszi a kapcsolatot Körmenden és Vas megyében praktizáló orvosokkal és a népegészségügyi szervekkel az egészségügyi veszélyhelyzet elhárítása érdekében,

5.5. megoldási javaslatokat dolgoz ki az egészségügyi veszélyhelyzetek elkerülésére.

**3.§** Ez a rendelet a kihirdetést követő napon lép hatályba, és a hatályba lépését követő napon hatályát veszti.

 **Bebes István dr. Stepics Anita**

 **polgármester jegyző**

**Záradék:**

A rendelet kihirdetve a Körmendi Közös Önkormányzati Hivatal hirdetőtábláján való kifüggesztés útján 2023. július …. napján.

 **dr. Stepics Anita**

 **jegyző**

**INDOKOLÁS**

**a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelet módosításáról szóló ……/2023. (VII. ….) önkormányzati rendelethez**

Az önkormányzati rendeletet – a jogalkotásról szóló 2010. évi CXXX. törvény (továbbiakban: Jat.) 18.§-ában foglaltaknak megfelelően eljárva – az alábbiak szerint indokolom:

**ÁLTALÁNOS INDOKOLÁS**

Magyarország helyi önkormányzatairól szóló 2011. évi CLXXXIX. törvény előírásainak megfelelően a Képviselő-testület az alakuló ülésén elfogadta szervezeti és működési szabályzatát.

Az egészségügyi alapellátásban kialakult problémák indokolják, hogy egy ideiglenes bizottság kerüljön felállításra, amely miatt a Képviselő-testület Szervezeti és Működési Szabályzatáról szóló 14/2019. (X. 30.) önkormányzati rendelet módosítása indokolt.

**RÉSZLETES INDOKOLÁS**

**1.§-hoz**

A vonatkozó jogszabályi rész az ideiglenes bizottság létrehozásáról, feladatának meghatározásáról rendelkezik.

**2.§-hoz**

A vonatkozó jogszabályi rész az ideiglenes bizottság feladatkörét részletezi.

**3.§-hoz**

A vonatkozó jogszabályi rész hatályba léptető és hatályon kívül helyező rendelkezéseket tartalmaz.

**HATÁROZATI JAVASLAT I.**

**(Hivatal szervezeti és működési szabályzatának módosítása)**

**Körmend Város Önkormányzata Képviselő-testülete a Körmendi Közös Önkormányzati Hivatal szervezeti és működési szabályzatát (továbbiakban Szabályzat) az alábbiak szerint módosítja:**

1. A Szabályzat 3.1.) pontja az alábbiak szerint módosul

Az Önkormányzati Hivatal belső szervezeti egységei az osztályok és az osztályokon belül az irodák.

1. A Szabályzat 3. 5. pontja az alábbiak szerint módosul:
	1. ) Az Önkormányzati Hivatal belső szervezetei egységei a következők:
2. Közszolgálati Osztály
3. Pénzügyi Osztály
4. Városfejlesztési és –üzemeltetési Osztály
5. Csákánydoroszlói Kirendeltség
6. A Szabályzat 3.9.) pontja az alábbiak szerint módosul:

**3.9)** Az Önkormányzati Hivatal engedélyezett létszáma 46 fő, melyből 39 fő köztisztviselő és 7 fő munkavállaló.

A létszám belső szervezeti egységek közötti megoszlása a következő:

|  |  |
| --- | --- |
| Jegyző | 1 fő |
| Aljegyző | 1 fő |
| Közszolgálati Osztály | 18 fő |
| Pénzügyi Osztály | 11 fő |
| Városfejlesztési és –üzemeltetési Osztály | 11 fő |
| Csákánydoroszlói Kirendeltség | 4 fő |

3. A Szabályzat 4.14.) pontja hatályon kívül helyezve.

1. A Szabályzat 1. melléklete az alábbiak szerint módosul:
2. A Szabályzat 2. melléklete az alábbiak szerint módosul:

**VAGYONNYILATKOZAT-TÉTELI KÖTELEZETTSÉGGEL** **JÁRÓ MUNKAKÖRÖK JEGYZÉKE**

*(2007. évi CLII. törvény alapján)*

|  |  |
| --- | --- |
| **Munkakör** | **Vagyonnyilatkozat-tételi kötelezettség gyakorisága** |
| jegyző |  évente |
| aljegyző |  évente |
| Közszolgálati Osztály vezetője |  ötévente |
| Pénzügyi Osztály vezetője |  kétévente |
| Városfejlesztési és –üzemeltetési Osztály vezetője |  ötévente |
| Műszaki és Építéshatósági Iroda vezetője |  ötévente |
| Projekt Iroda vezetője |  ötévente |
| anyakönyvi és hagyatéki ügyintéző |  ötévente |
| kereskedelmi és igazgatási ügyintéző |  ötévente |
| szociális és ügyfélszolgálati ügyintéző |  ötévente |
| adóügyi ügyintéző |  kétévente |
| beruházási ügyintéző |  ötévente |
| építéshatósági ügyintéző |  ötévente |
| közterület-felügyelő |  ötévente |
| műszaki ügyintéző |  ötévente |
| sport és kulturális ügyintéző |  ötévente |
| közbeszerzési Bíráló Bizottság tagja |  évente |
| támogatások ellenőrzését végző köztisztviselő |  kétévente |

**HATÁROZATI JAVASLAT II.**

**(ideiglenes bizottság tagjainak megválasztása)**

Körmend Város Önkormányzatának Képviselő-testülete az egészségügyi alapellátás problémáinak kivizsgálására, megoldási javaslat készítésére létrehozott ideiglenes bizottság

* elnökévé megválasztja ………………….. személyt,
* a bizottság tagjaivá megválasztja

 ………………………

 ………………………

………………………

és …………………….. személyeket.

 **Bebes István**

 **polgármester**